《又代上张帅太尉》
明代·沈继祖

三杰人材有重轻，子房呼字不呼名。
天授家传此韬略，固应堂上有奇兵。
方虎成功张仲在，惟忠与孝一心纯。
英姿鹦鹉洲前见，异日麒麟合上人。
挟纩皆由一主温，吮疽效命亦前闻。
听得武昌军士说，张家军比岳家军。
元颜辛巳寇边日，十骑能收唐邓州。
奈何养兵一百万，岁以金缯遗虏囚。
春秋尚复九世讎，和议于今六十秋。
诸将宁无持禄念，将军必不为身谋。

作者简介：[明]字公绳，后以字行，更字宜孙，万历（一五七三－一六二o）时吴郡（今江苏苏州）人。作山水，溪山宛转，林木森郁，尝为蔡亏父写诘摩诗意图。写闺阁中人，亦有态。《画史会要、明画录》。